Diari Oficial de la Generalitat Valenciana


Sumari del DOGV 4525, del 19-06-2003 (2003/7348)

RESOLUCIÓ de 9 de juny de 2003, del director de l'Agència Valenciana de Ciència i Tecnologia, per la qual s'obre un nou termini de presentació de sol·licituds en relació amb les ajudes per a estades de becaris predoctorals en centres d'investigació fora de la Comunitat Valenciana per a l'exercici 2003, convocades per Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4525

Data del DOGV
:   19-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7348


Data del document
:   09-06-2003

Organisme emissor
:   Agència Valenciana de Ciència i Tecnologia

Tipus de document
:   Resolució

Anàlisi jurídica

 Descriptors 

:   * suport econòmic
    * personal d'investigació
    * centre d'investigació
    * assignació per estudis
    * ajuda pública

RESOLUCIÓ de 9 de juny de 2003, del director de l'Agència Valenciana de Ciència i Tecnologia, per la qual s'obre un nou termini de presentació de sol·licituds en relació amb les ajudes per a estades de becaris predoctorals en centres d'investigació fora de la Comunitat Valenciana per a l'exercici 2003, convocades per Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat. [2003/7348]
  
Per Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat Valenciana en el Diari Oficial de la Generalitat Valenciana núm. 4.398, de 13 de desembre de 2002, es van convocar beques i ajudes per a la formació de personal investigador de caràcter predoctoral, entre les quals es trobaven, en l'annex III, les ajudes per a estades de becaris predoctorals en centres d'investigació fora de la Comunitat Valenciana.
  
La Llei 11/2002, de 23 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, publicada en el Diari Oficial de la Generalitat Valenciana número 4.409, de 31 de desembre de 2002, es crea l'Agència Valenciana de Ciència i Tecnologia com a entitat de dret públic sotmesa al dret privat, al servici de la política científica i tecnològica de la Generalitat.
  
Per Decret 43/2003, de 13 de maig de 2003, del Consell de la Generalitat, publicat en el Diari Oficial de la Generalitat Valenciana núm. 4.500, de 15 de maig de 2003, s'aprova el Reglament d'Organització i Funcionament de l'Agència Valenciana de Ciència i Tecnologia.
  
Per Resolució de 27 de maig de 2003, del director de l'Agència Valenciana de Ciència i Tecnologia, dóna publicitat a les línies pressupostàries i a l'import global màxim destinat a finançar determinades convocatòries d'ajudes i beques de la Subsecretaria de l'Oficina de Ciència i Tecnologia, i estes s'adapten a la posada en funcionament de l'Agència Valenciana de Ciència i Tecnologia.
  
Per Resolució de 7 d'abril de 2003, del subsecretari de l'Oficina de Ciència i Tecnologia, publicada en el Diari Oficial de la Generalitat Valenciana número 4.487, de 25 d'abril de 2003, es concedixen ajudes per a estades de becaris predoctorals en centres d'investigació fora de la Comunitat Valenciana, i atesa la importància que estes estades tenen per a la realització dels treballs d'investigació dels becaris predoctorals, s'ha considerat convenient destinar recursos addicionals per a poder atendre estes necessitats amb l'ampliació de la dotació pressupostària destinada a les actuacions, en 50.000 euros, de manera que l'import global màxim passa de 200.000 euros a 250.000 euros, segons s'indica en l'esmentada Resolució de 27 de maig de 2003.
  
Per tot això, en virtut de les atribucions conferides al president de l'Agència Valenciana de Ciència i Tecnologia establida en el Decret 43/2003, de 13 de maig, del Consell de la Generalitat, pel qual s'aprova el Reglament d'Organització i Funcionament de l'Agència Valenciana de Ciència i Tecnologia, i de la delegació de determinades facultats en el director de l'Agència Valenciana de Ciència i Tecnologia, establida en la Resolució de 16 de maig de 2003, del president d'esta entitat, resolc:
  
Primer
  
S'obri un nou termini de presentació de sol·licituds, de set dies, comptadors a partir del dia següent al de la publicació de la present resolució en el Diari Oficial de la Generalitat Valenciana, per a les ajudes establides en l'annex III de la Resolució d'11 de desembre de 2002, del subsecretari de l'Oficina de Ciència i Tecnologia de la Presidència de la Generalitat, per la qual es convoquen beques i ajudes per a la formació de personal investigador de caràcter predoctoral per a l'exercici 2003.
  
Segon
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10 i 46 de la Llei reguladora de la Jurisdicció Contenciosa Administrativa, la present resolució, que esgota la via administrativa, es podrà recórrer potestativament en resposició o s'haurà de plantejar el recurs contenciós administratiu, en els terminis i davant els òrgans que s'indiquen a continuació:
  
1. El recurs de reposició s'haurà d'interposar davant l'òrgan que va dictar l'acte, en el termini d'un mes comptador des del dia següent de la publicació de la present resolució.
  
2. El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des del dia següent de la publicació de la present resolució.
  
DISPOSICIÓ FINAL
  
La present resolució entra en vigor el dia següent de la seua publicació en el Diari Oficial de la Generalitat Valenciana.